OpenLLM-France/wikimedia huggingface dataset:
# Gaëtan Bille

Gaëtan Bille (Soest, 6 d'abril de 1988) és un ciclista belga, professional des del 2011. En el seu palmarès destaca la victòria al Gran Premi Pino Cerami de 2012 i el Giro del Friül-Venècia Júlia de 2015.

## Palmarès

* 2011
** 1r al Zellik-Galmaarden
** Vencedor d'una etapa al Roine-Alps Isera Tour
** Vencedor d'una etapa a la Ronde de l'Oise
* 2012
** 1r al Gran Premi Pino Cerami
* 2014
** 1r a la Fletxa del sud i vencedor d'una etapa
** 1r al Gran Premi de la vila de Pérenchies
* 2015
** 1r al Giro del Friül-Venècia Júlia
** Vencedor d'una etapa a la Fletxa del sud
** Vencedor d'una etapa a la Volta a Portugal
* 2018
** 1r al Tour de la Pharmacie Centrale i vencedor d'una etapa
** Vencedor d'una etapa al Gran Premi internacional de la vila d'Alger
* 2019
** Vencedor d'una etapa al Tour de Guadalupe

### Resultats al Giro d'Itàlia

* 2012: Abandona (17a etapa)

## Enllaços externs

* Fitxa de Gaëtan Bille (cqranking.com)
* Fitxa de Gaëtan Bille (sitiodeciclismo.net)
* Fitxa de Gaëtan Bille a cyclebase.nl
* Fitxa de Gaëtan Bille a museociclismo.it
# Lieder und Gesänge (Mahler)

Lieder und Gesänge (Cançons i tonades) és una col·lecció de catorze cançons amb acompanyament de piano de Gustav Mahler.
El títol de la col·lecció es dona de vegades amb l'afegitó aus der Jugendzeit (de joventut), però aquesta addenda no és de Mahler.Ni tan sols és clar si el subtítol es refereix al fet que les cançons són obres primerenques de Gustav Mahler (Mahler tenia tanmateix vint anys quan va compondre la primera de les cançons i no era pas un adolescent), o si les cançons estan pensades per a evocar els records de joventut de qualcú.El títol també podria fer referència simplement a la font de bona part de les lletres, Des Knaben Wunderhorn (El noi del corn màgic).
Mahler compongué aquestes cançons entre 1880 i 1889, i foren publicades en tres llibrets el 1892.
* Frühlingsmorgen - Matí de primavera (Richard Leander)
* Erinnerung - Record (Richard Leander)
* Hans und Grete - Hans i Grethe (Gustav Mahler)
* Serenade aus Don Juan - Serenata (Tirso de Molina)
* Phantasie aus Don Juan - Imaginació (Tirso de Molina)
* Um schlimme Kinder artig zu machen - Com fer que els nens entremaliats es portin bé
* Ich ging mit Lust durch einen grünen Wald - Vaig caminar amb alegria per un bosc verd
* Aus! Aus! -Fora! Fora!
* Starke Einbildungskraft - Imaginació forta
* Zu Straßburg auf der Schanz' - A les muralles d'Estrasburg
* Ablösung im Sommer - Canvis d'estiu
* Scheiden und Meiden - Divorci i fugida
* Nicht wiedersehen! - No ens reveurem!
* Selbstgefühl - Autoestima
Juntament amb el quadern "Sieben Lieder aus letzter Zeit" (Set cançons recents), que consta de les cinc Rückert-Lieder i dues de les Lieder aus "Des Knaben Wunderhorn", publicades l'any 1905, conformen ara una col·lecció coneguda en anglès com a 24 Songs de Mahler, publicades per International Music Company, Nova York, NY.
El 1986, Luciano Berio publicà versions orquestrals d'una tria de les cançons (Five Early Songs for Male Voice) i el 1987 (Six Early Songs for Baríton and Orchestra).

## Enllaços externs

* Discografia (en francès)
* Lieder und Gesänge (orquestració Matthews) (en alemany)
# Gingivoestomatitis herpètica

Una gingivoestomatitis és una combinació de gingivitis i estomatitis, o una inflamació de la mucosa oral i la geniva. La gingivoestomatitis herpètica és sovint la presentació inicial durant la primera infecció ("primària") per herpes simple. És de major gravetat que l'herpes labial, que sovint són les presentacions posteriors. La gingivoestomatitis herpètica primària (GEHP) és la infecció viral més freqüent de la boca.
La gingivoestomatitis herpètica primària (GEHP) representa el patró clínicament aparent de la infecció pel virus herpes simple (VHS) primari, ja que la gran majoria d'altres infeccions primàries no tenen símptomes. La GEHP és causat principalment per VHS-1 i afecta principalment a nens. Es poden produir símptomes prodromals, com febre, anorèxia, irritabilitat, malestar i mal de cap, abans de la malaltia. La malaltia es presenta com a nombroses vesícules, que es trenquen ràpidament per formar ulceracions irregulars i doloroses cobertes per membranes groc-grises. La limfadenitis submandibular, halitosi i negativa a beure són aparèixer habituals.

## Referències

* ↑ "Gingivostomatitis" en el Diccionari mèdic de Dorland
* ↑ Davies, Andrew; Epstein, Joel. Oral Complications of Cancer and Its Management. Oxford University Press, 2010, p. 195.
* ↑ «Herpes simplex virus infection, with particular reference to the progression and complications of primary herpetic gingivostomatitis». Clinical Microbiology and Infection, 12, 3, 01-03-2006, pàg. 202–11. DOI: 10.1111/j.1469-0691.2005.01336.x. PMID: 16451405.
# Arquidam V

Arquidam V (grec antic: Ἀρχίδαμος, llatí: Archidamus) fou rei d'Esparta, el 27è dels europòntides durant els anys 228 aC i 227 aC. Era fill d'Eudàmides II i germà d'Agis IV.
A la mort d'Agis, assassinat, va fugir d'Esparta, però aviat va obtenir el tron poc després de pujar Cleòmenes III, amb el suport d'Àratos de Sició, que buscava debilitar el poder dels èfors. Però Arquidam va ser assassinat poc després del seu retorn pels mateixos que havien mort a son germà i que temien la seva venjança. La complicitat de Cleòmenes no ha estat demostrada, tot i que se'l va acusar, com diuen Plutarc i Polibi. Va ser l'últim rei de la família dels europòntides, i encara que va deixar fills, no van regnar tot i que eren vius a la mort de Cleòmenes el 220 aC. El tron va passar a un estranger, Licurg.

## Referències

* ↑ Archidamus V a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 268
# Casa Tarré (Sant Joan de les Abadesses)

La Casa Tarré és una obra de Sant Joan de les Abadesses (Ripollès) inclosa a l'Inventari del Patrimoni Arquitectònic de Catalunya.

## Descripció

Edifici de planta baixa, utilitzada com a magatzem, i un pis d'habitatge, situat al centre del conjunt i donant simetria al mateix. En el seu origen va ser construït amb pedra de riu, totxos i ceràmica vidriada. Actualment està destrossat per afegits i mutilacions posteriors. Era l'edifici modernista (neogòtic) més important de Sant Joan de les Abadesses i unes de les obres més importants de l'autor, molt vinculat a la majoria de municipis de la comarca.

## Referències

* ↑ «Casa Tarré». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 18 març 2019].
# Mausoleu de Mohamed Shah

El mausoleu de Mohamed Shah es troba al jardí dels Lodi, situat al sud del centre antic de Delhi (Nova Delhi, Índia).
Es tracta de la tomba del soldà Mohamed Shah (1435-1445), de la dinastia dels Sayyids. És un dels exemples de mausoleu de planta octogonal amb una galeria d'arcs envoltant-la, similar als mausoleus de Sikandar Lodi i d'Isa Khan, de construcció posterior.
Exteriorment presenta una façana de vuit costats, amb tres arcs cada un d'aquests. Una gran cúpula envoltada de chattri (templets circulars, amb cúpula suportada per columnes). A l'interior, encara es poden veure les tombes de Mohamed Shah i altres personatges.
* Mohamed Shah
* Mohamed Shah
# MercedesCup 2011

El Torneig de Stuttgart 2011, oficialment conegut com a MercedesCup 2011, és una competició tennística jugada sobre terra batuda que està inclosa dins de les sèries 250 de l'ATP. La 34a edició del torneig es va celebrar entre el 9 i el 18 de 2011 al Tennis Club Weissenhof de Stuttgart, Alemanya.

## Quadre individual masculí

| 2a ronda | 2a ronda | 2a ronda | 2a ronda | 2a ronda | Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Semifinals | Final | Final | Final |
| | V. Hănescu | 3 | 6⁶ | |
| Q | P. Červenák | 6 | 7 | | Q | P. Červenák | 1 | 2 | |
| | S. Stakhovski | 4 | 3 | | Q | F. del Bonis | 6 | 6 | |
| Q | F. del Bonis | 6 | 6 | | | | | | | Q | F. del Bonis | 6 | 4 | 4 |
| 3 | M. Iujni | 7 | 2 | 2 | | | | | | | J.C. Ferrero | 3 | 6 | 6 |
| | J.C. Ferrero | 6⁶ | 6 | 6 | | J.C. Ferrero | 6 | 6 | | | | | | |
| | B. Paire | 4 | 5 | | | M. Granollers | 4 | 3 | | | | | | |
| | M. Granollers | 6 | 7 | | | | | | | | | | | | J.C. Ferrero | 6 | 6 |
| WC | C.M. Stebe | 7 | 6 | | | | | | | | | | | | P. Andújar | 4 | 0 |
| | F. Fognini | 6 | 5 | | WC | C.M. Stebe | 2 | 1 | | | | | | |
| | P. Andújar | 2 | 6 | 6 | | P. Andújar | 6 | 6 | | | | | | |
| | A. Montañés | 6 | 4 | 3 | | | | | | | P. Andújar | 6 | 3 | 6 |
| 8 | G. García-López | 6 | 4 | 3 | | | | | | WC | Ł. Kubot | 4 | 6 | 4 |
| WC | Ł. Kubot | 4 | 6 | 6 | WC | Ł. Kubot | 7 | 5 | 6 | | | | | |
| | J. Chardy | 6 | 5 | 4 | | S. Giraldo | 5 | 7 | 3 |
| | S. Giraldo | 1 | 7 | 6 | | | | | |

## Quadre doble masculí

| Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Final | Final | Final | Final |
| | Daniele Bracciali Dick Norman | 7 | 5 | [8] |
| | Pablo Andújar Daniel Gimeno-Traver | 5 | 7 | [10] | | Pablo Andújar Daniel Gimeno-Traver | 4 | 4 |
| 3 | Marcel Granollers Marc López | 6 | 6 | | 3 | Marcel Granollers Marc López | 6 | 6 |
| | Santiago González Adil Shamasdin | 1 | 3 | | | | | | 3 | Marcel Granollers Marc López | 3 | 4 |
| WC | Alexander Waske Alexander Waske | 4 | 0 | | | | | | 2 | Jürgen Melzer Philipp Petzschner | 6 | 6 |
| 4 | Christopher Kas Alexander Peya | 6 | 6 | | 4 | Christopher Kas Alexander Peya | 4 | 1 |
| WC | Bastian Knittel Cedrik-Marcel Stebe | 4 | 4 | | 2 | Jürgen Melzer Philipp Petzschner | 6 | 6 |
| 2 | Jürgen Melzer Philipp Petzschner | 6 | 6 | | | | | |

## Enllaços externs

* Web oficial (alemany) (anglès)
* Quadre individual masculí PDF
* Quadre doble masculí PDF
Stuttgart :
1978
1979
1980
1981
1982
1983
1984
1985
1986
1987
1988
1989
1990
1991
1992
1993
1994
1995
1996
1997
1998
1999
2000
2001
2002
2003
2004
2005
2006
2007
2008
2009
2010
2011
2012
2013
2014
2015
2016
2017
2018
2019
2021
2022
2023
2024 :
ATP World Tour 2011
< 2010
2012 > :
ATP World Tour Finals, Londres :
# Botillo

El botillo és un embotit elaborat amb peces trossejades procedents de l'especejament del porc, condimentades amb pebre vermell i embotides al cec de l'animal que després és fumat i semicurat. Es troba protegit sota la marca Botillo del Bierzo a les comarques lleoneses del Bierzo i Laciana. També se n'elaboraren variants a les províncies gallegues d'Ourense i Lugo on, com a Trás-os-Montes e Alto Douro, se l'anomena botelo o butelo, i a Astúries, on s'anomena butieḷḷo o butiellu.
Al municipi de Bembibre se celebra des de 1972 el Festival Nacional d'Exaltació del Botillo durant el mes de febrer. Hi ha altres festivals, celebracions i premis dels quals el botillo n'és protagonista a diverses localitats del Bierzo com ara Fabero, Folgoso de la Ribera, Torre del Bierzo o Boeza.

## Referències

* ↑ «Indicación geográfica protegida "Botillo del Bierzo"».
* ↑ «Botelo gallego -Origen y producción». [Consulta: 16 enero 2021].
* ↑ «Embutidos de Tineo - Ayuntamiento de Tineo». www.tineo.es. Arxivat de l'original el 13 de septiembre de 2016. [Consulta: 10 setembre 2016].
# Mikušovce (Banská Bystrica)

* No s'ha de confondre amb Mikušovce (Trenčín).
Mikušovce és un poble i municipi d'Eslovàquia. Es troba a la regió de Banská Bystrica. La primera menció escrita de la vila es remunta al 1370.

## Referències

* ↑ «Banskobystrický kraj (Slovakia): Districts, Towns and Municipalities - Population Statistics, Charts and Map». [Consulta: 6 gener 2022].
* ↑ «História obce» (en anglès). Arxivat de l'original el 2022-01-07. [Consulta: 6 gener 2022].
# Blenniella caudolineata

Blenniella caudolineata és una espècie de peix de la família dels blènnids i de l'ordre dels perciformes.

## Morfologia

* Els mascles poden assolir 8,2 cm de longitud total.

## Reproducció

És ovípar.

## Hàbitat

És un peix marí de clima tropical i associat als esculls de corall.

## Distribució geogràfica

Es troba des del sud del Japó fins a les Illes Moluques, les Illes Mariannes, Tonga, les Tuamotu i Kiribati.

## Referències

* 1 2 3 «Blenniella caudolineata» (en anglès). FishBase. Froese, Rainer; Pauly, Daniel (editors).
* ↑ Breder, C.M. i D.E. Rosen, 1966. Modes of reproduction in fishes. T.F.H. Publications, Neptune City (Estats Units). 941 p.
* ↑ Masuda, H.; Amaoka, K.; Araga, C.; Uyeno, T.; Yoshino, T. 日本産魚類大図鑑 (Enciclopèdia japonesa del peix) (en japonès). 1. 東海大学出版会 (Tokai University Press), 1984. ISBN 9784486050544.
* ↑ Allen, G.R. i M. Adrim, 2003. Coral reef fishes of Indonesia. Zool. Stud. 42(1):1-72.
* ↑ Randall, J.E. i K.K.P. Lim (editors), 2000. A checklist of the fishes of the South China Sea. Raffles Bull. Zool. Suppl. (8):569-667.
* ↑ Myers, R.F., 1991. Micronesian reef fishes. Segona edició. Coral Graphics, Barrigada, Guam. 298 p.
* ↑ Myers, R.F., 1999. Micronesian reef fishes: a comprehensive guide to the coral reef fishes of Micronesia. Coral Graphics, Barrigada, Guam. 330 p.

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Hardy, J.D. Jr., 2003. Coral reef fish species. NOAA\National Oceanographic Data Center. NODC Coral Reef Data and Information Management System. Estats Units. 537 p.
* Helfman, G.; Collette, B.; Facey, D. The Diversity of Fishes (en anglès). Wiley, 1997. ISBN 978-0-86542-256-8.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Springer, V.G., 1986. Blenniidae. p. 742-755. A M.M. Smith i P.C. Heemstra (editors) Smiths' sea fishes. Springer-Verlag, Berlín.
* Springer, V.: Blennies. Planes 214-217 a W.N. Eschmeyer, J. R. Paxton, editors. Encyclopedia of Fishes – 2a edició, San Diego, Califòrnia: Academic Press. Any 1994.
* Springer, V. G. i J. T. Williams, 1994: The Indo-Pacific blenniid fish genus Istiblennius reappraised: a revision of Istiblennius, Blenniella, and Paralticus, new genus. Smithsonian Contributions to Zoology Núm. 565: i-iv + 1-193.
* Wheeler, A.: The World Encyclopedia of Fishes, 2a edició, Londres: Macdonald. Any 1985.

## Enllaços externs

* AQUATAB
# Blennerhassett (Giannini)

Blennerhassett és una obra dramaticomusical en un acte composta per Vittorio Giannini sobre un llibret en anglès de Norman Corwin i Phillip Roll. Es va estrenar el 2 de novembre de 1939 al CBS Radio.

## Referències

* ↑ «Dades de l'òpera» (en anglès). Naxos. [Consulta: 4 juny 2018].
# Michelle Carter

Michelle Denee Carter (12 d'octubre de 1985) és una esportista estatunidenca que competeix en llançament de pes, campiona olímpica en Rio de Janeiro 2016.

## Palmarès

| Any | Competició | Lloc | Medalla | Categoria |
| 2016 | Jocs Olímpics | Rio de Janeiro | 1 | llançament de pes |

## Referències

* ↑ «La estadounidense Carter niega a Adams su tercer oro seguido en peso». Marca.com. Consultat el 12 d'agost de 2016.

## Enllaços externs

* IAAF, perfil de Michelle Carter
* «Michelle Carter». Olympics at Sports-Reference.com. Sports Reference LLC. Arxivat 2017-06-14 a Wayback Machine.
# Michelle Clunie

Michelle Clunie (Portland, Oregon 7 de novembre de 1969) és una actriu i ballarina de ballet estatunidenca.
Va créixer a Portland, i obtingué una beca on estudià a l'Academia Professional de Ballet per a després ballar amb la companyia en produccions originals amb la coreografia de Dennis Spaight.
Després de mudar-se a Los Angeles, va treballar com a coproductora de l'obra original anomenada A Comedy of Eros pel que va rebre el premi de la “Dramalogue Award” com a millor actriu. Va debutar al cinema amb Sospitosos habituals, per a després passar a treballar amb David Spade i Sophie Marceau en Lost and Found.
Entre les seues actuacions a la televisió figuren The Jeff Foxworthy Show, ER, Life with Roger i en The Chris Elliot Show. Ara bé, la seua participació en la sèrie televisiva Queer as Folk fou la que la dugué a un major reconeixement per part del públic, en aquesta sèrie interpreta el personatge de Melanie Marcus, una xica educada en una família jueva i companya sentimental a la sèrie de Lindsay Peterson, amb la que té dos fills, ella fa d'una advocada que s'implica en molts casos a on ha de defensar casos moltes voltes vinculats a la comunitat LGBT.
Entre les seues actuacions en el teatre figuren The Class of 1999 en el Tiffany Theatre igual que en el paper principal en Antigone. També va interpretar el paper de Nina en The Seagull, Maggie en After the Fall d'Arthur Miller, Nina en A Strange Interlude, i Maggie en Cat on a Hot Tin Roof. Clunie va fer el paper de la Nèmesi de Laura Dern en la pel·lícula original de Gemma Combs titulada Damaged Care.
També ha realitzat gires amb l'aclamada producció The Vagina Monologues.

## Referències

* ↑ «Johnny Clark and Michelle Clunie Explore Choices» (en anglès). LA Stage Times, 11-03-2018. Arxivat de l'original el 31 de març 2011. [Consulta: 23 maig 2011].

## Enllaços externs

* Lloc web oficial
* «Profile». worldpokertour.com.
* «Interview». lesbianlife.about.com. Arxivat de l'original el 2007-10-17. [Consulta: 11 octubre 2008].
# Biatló paralímpic

El biatló paralímpic és una adaptació de biatló per atletes amb una discapacitat, és una de les dues disciplines d'esquí nòrdic als Jocs Paralímpic d'Hivern, combina l'esquí de fons i el tir olímpic amb carabina d'aire comprimit, que pot ser practicat també per persones amb discapacitats físiques o visuals.

## Tipus

Els biatletes es divideixen en categories segons el tipus i grau de discapacitat: modalitat dempeus, asseguts (per a usuaris de cadira de rodes), i per a atletes cecs. En el cas que la discapacitat afecte a les articulacions inferiors, en lloc dels esquís s'utilitza un seient muntat sobre els esquís de fons. Les persones afectades de ceguesa o amb baixa visió són acompanyades per un guia per la pista de fons, mentre al tir utilitzen un fusell electrònic dotat d'un dispositiu d'apuntament acústic que usa sons per indicar a l'atleta com d'acurat és el seu objectiu, i dispara un raig làser a l'objectiu.

## Organització

Les competicions internacionals estan organitzades pel Comité Paralímpic Internacional d'Esquí Nòrdic, que s'ocupa també de l'esquí de fons paralímpic. Per a les principals competicions val la regulació de la International Biathlon Union (IBU) complementada per les disposicions especials dictades pel INPS; la diferència més evident concerneix el transport de l'arma, que es deixa a la zona de tir, en lloc de ser portada a l'esquena durant la part de l'esquí.

## Referències

* 1 2 Blind biathlon: what in the world?
* 1 2 3 «Biathlon» (en anglés). Paralympic.org. [Consulta: abril 2016].
* 1 2 3 «Nordic Skiing» (en anglés). Paralympics.org.uk. Arxivat de l'original el 2016-09-08. [Consulta: abril 2016].
* ↑ «Blind biathlon: what in the world?» (en anglès). Paranordicskier.blogspot.com.es, 18-01-2010. [Consulta: maig 2016].

## Vegeu també

* Atletisme paralímpic
* Cúrling amb cadira de rodes
* Esquí alpí paralímpic
* Esquí de fons paralímpic
* Hoquei sobre gel amb trineu
* Surf de neu paralímpic

## Enllaços externs

* IPC Nordic Skiing
* Blind biathlon: what in the world?
# Bloomington (Minnesota)

Bloomington és una població dels Estats Units a l'estat de Minnesota. Segons el cens del 2008 tenia 81.280 habitants.

## Demografia

Segons el cens del 2000, Bloomington tenia 85.172 habitants, 36.400 habitatges, i 22.750 famílies. La densitat de població era de 926,9 habitants per km².
Dels 36.400 habitatges en un 25,1% hi vivien nens de menys de 18 anys, en un 51,2% hi vivien parelles casades, en un 8,2% dones solteres, i en un 37,5% no eren unitats familiars. En el 29,6% dels habitatges hi vivien persones soles el 9,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,3 i el nombre mitjà de persones que vivien en cada família era de 2,87.
Per edats la població es repartia de la següent manera: un 20,6% tenia menys de 18 anys, un 8% entre 18 i 24, un 29,4% entre 25 i 44, un 26,3% de 45 a 60 i un 15,7% 65 anys o més.
L'edat mediana era de 40 anys. Per cada 100 dones de 18 o més anys hi havia 90,5 homes.
La renda mediana per habitatge era de 54.628 $ i la renda mediana per família de 67.135 $. Els homes tenien una renda mediana de 42.924 $ mentre que les dones 32.606 $. La renda per capita de la població era de 29.782 $. Entorn del 2,3% de les famílies i el 4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Bloomington». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Bloomington». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# Miguel Anxo Fernández Lores

Miguel Anxo Fernández Lores (Vilalonga, Sanxenxo, 7 de juny de 1954), és un metge i polític gallec. Des de 1999 és alcalde de Pontevedra, pel BNG.
Després d'estudiar medicina a la Universitat de Santiago de Compostel·la, feu les pràctiques en l'Hospital Provincial de Pontevedra. Després va exercir com metge de cabeceira en Pol i Samos, on va estar un any de regidor. Finalment va ser transladado a l'Ambulatori Verge Peregrina de Pontevedra, on va treballar fins i tot la seva elecció com a alcalde.
En les eleccions municipals de 1987 va ser elegit regidor a Pontevedra, com únic representant del BNG. El grup local de la formació nacionalista va ser ascendint en nombre de regidors, fins a assolir 10 en les eleccions municipals de 1999, cosa que li va permetre governar en minoria. Es va convertir així en el primer alcalde d'una formació d'esquerres de la ciutat des de la Segona República.
Després de les eleccions municipals de 2003, on van aconseguir de nou 10 regidors, va governar en coalició amb el PSdG, acord renovat després de les eleccions municipals de 2007, si bé solament amb 7 regidors.
# Blue Mountains

«Blue Mountains» té aquests significats:
* Blue Mountains (Oregon), serralada a l'oest dels Estats Units
* Blue Mountains (New South Wales), altiplà dissecat de Nova Gal·les del Sud a Austràlia
* Parc Nacional de les Blue Mountains, parc nacional de Nova Gal·les del Sud a Austràlia
# Monandre

Monandre en termes botànics (derivat del grec:monos= 'un' i andros= 'home mascle') simplement significa que té un únic estam.

## En orquídies

En la classificació de les orquídies és rellevant la distinció entre les flors monandres i les altres flors. Les orquídies monandres formen un clade que consta de les subfamílies Orchidoideae, Vanilloideae i Epidendroideae. Les altres subfamílies, Apostasioideae i Cypripedioideae, tenen com a mínim dos estams.

## Referències

* ↑ John V. Freudenstein and Finn N. Rasmussen «What does morphology tell us about orchid relationships?—a cladistic analysis». American Journal of Botany. Botanical Society of America, 86, 2, 1999, pàg. 225–248. DOI: 10.2307/2656939. JSTOR: 2656939. PMID: 21680361.
* ↑ Kenneth M. Cameron et al. «A phylogenetic analysis of the Orchidaceae: evidence from rbcL nucleotide sequences». American Journal of Botany. Botanical Society of America, 86, 2, 1999, pàg. 208–224. Arxivat de l'original el 2010-07-03. DOI: 10.2307/2656938. JSTOR: 2656938. PMID: 21680360 [Consulta: 21 febrer 2013].